चप्पल के डिजाइन वाला काटा केक, वीडियो देख फैंस हुए नाराज
Bollywood actress Kareena Kapoor Video Goes Viral. Follow Bollywood News in Hindi, Latest Headlines, Videos On Dainik Bhaskar. बॉलीवुड एक्ट्रेस करीना कपूर हाल ही में मुंबई के एक शू शॉप का प्रमोशन करने पहुंची थीं।
बॉलीवुड एक्ट्रेस करीना कपूर हाल ही में मुंबई के एक शू शॉप का प्रमोशन करने पहुंची थीं। इसी इवेंट से जुड़ा एक वीडियो सोशल मीडिया पर सामने आया है, जिसमें करीना चप्पल और केक में कन्फ्यूज होते हुए नजर आ रही हैं। वीडियो में वह एक केक काटती दिख रही हैं जो सैंडल वाले डिजाइन में दिख रहा है। जिसके बाद सोशल मीडिया पर यूजर्स उन्हें ट्रोल कर रहे हैं।
करीना ने काटा शू-शेप वाला केक 
इस वीडियो में करीना के सामने एक चप्पल रखी हुई है और बिल्कुल सेम टू सेम चप्पल के डिजाइन का केक भी है। एक्ट्रेस पहचान तो लेती हैं कि कौन सा रियल चप्पल है और कौन सा केक है। इसके बाद वह उसे काटती हैं। इस दौरान उन्होंने कहा 'मुझे इसे खाने में डर लग रहा है'।
वीडियो देख भड़के यूजर्स 
इस वीडियो के सामने आते ही सोशल मीडिया पर यूजर्स करीना को उनके इस वीडियो के लिए काफी ट्रोल कर रहे हैं। एक यूजर ने कमेंट करते हुए लिखा, 'केक के पास सैंडल कौन रखता है, ये कितना अनहाइजीनिक है'। तो वहीं दूसरे ने लिखा- मुझे ये पसंद नहीं, अन्न अन्न-पूर्णा होती है, इसका अपमान नहीं होना चाहिए'।
करीना के अपकमिंग प्रोजेक्ट्स 
करीना कपूर के वर्क फ्रंट की बात करें तो उन्हें आखिरी बार आमिर खान की फिल्म ‘लाल सिंह चड्ढा’ में देखा गया था। हालाँकि इस फिल्म ने बॉक्स ऑफिस पर कुछ कमाई नहीं की थी। लेकिन अब करीना जल्द ही रिया कपूर की फिल्म ‘द क्रू’ में तब्बू और कृति सेनन के साथ नजर आएंगी। वहीं रिपोर्ट्स के मुताबिक करीना ‘द डिवोशन ऑफ सस्पेक्ट एक्स’ पर बेस्ड सुजॉय घोष की अपकमिंग फिल्म में दिखाई देंगी।